pythainlp/thai-wiki-dataset-v4 huggingface dataset:
หมู่โบสถ์คริสต์แห่งมอลเดเวีย

ทางตอนเหนือของภูมิภาคมอลเดเวีย ประเทศโรมาเนีย เป็นที่ตั้งของศาสนสถานจำนวนหนึ่งที่ได้รับการรักษาอย่างดี สร้างขึ้นด้วยสถาปัตยกรรมแบบมอลเดเวีย ซึ่งมีวิวัฒนาการขึ้นในราชรัฐมอลเดเวียตั้งแต่ศตวรรษที่ 14
ในจำนวนนี้ โบสถ์ออร์ทอดอกซ์โรมาเนียแปดแห่งตั้งอยู่ในเทศมณฑลซูชาวา สร้างขึ้นตั้งแต่ปลายศตวรรษที่ 15 ถึงปลายศตวรรษที่ 16 และได้รับการขึ้นทะเบียนแหล่งมรดกโลกของยูเนสโกตั้งแต่ปี 1993 และมีโบสถ์การฟื้นคืนพระชนม์ (Church of the Resurrection) ในอารามซูเชวิตซาที่ได้รับการเพิ่มชื่อเข้ามาในปี 2010 ผนังด้านนอกของโบสถ์ตกแต่งไปด้วยงานภาพเขียนปูนเปียกแสดงเรื่องราวทางศาสนา
พิมพ์ชนก แก้วลุ่มใหญ่

พิมพ์ชนก แก้วลุ่มใหญ่ (ชื่อเล่น มีน เกิดเมื่อวันที่ 23 พฤศจิกายน 2533) เข้าสู่วงการบันเทิงเริ่มจากการประกวดเวที ดัชชี่บอยแอนด์เกิร์ล 2009 หลังจากนั้นเธอก็เข้าประกวดนิตยสาร Candy ต่อมาในปี 2558 เธอลงนามเซ็นสัญญาเป็นนักแสดงสังกัดช่อง 7 เอชดี และเธอก็ได้มีผลงานเรื่อง "สาวน้อยซอนรจนา ไฟรักเกมร้อน เทพธิดาป่าคอนกรีต นายฮ้อยทมิฬ เป็นต้น"
อารามวอรอเนตส์

อารามวอรอเนตส์  เป็นอารามสมัยกลางในเมืองกูราฮูมอรูลุย ประเทศโรมาเนีย เป็นหนึ่งในบรรดาอารามประดับจิตรกรรมที่โด่งดังทางตอนใต้ของภูมิภาคบูโควีนาในเทศมณฑลซูชาวา อารามสร้างขึ้นโดยชเตฟันมหาราชแห่งมอลเดเวียในปี 1488 สร้างแล้วเสร็จใน 3 เดือน 3 สัปดาห์ให้หลัง เพื่อฉลองชัยชนะในยุทธการที่วัสลุย อารามมักได้รับการขนานนามว่าเป็น "โบสถ์น้อยซิสทีนแห่งตะวันออก" ด้วยงานจิตรกรรมฝาผนังบนผนังด้านนอกของโบสถ์ งานจิตรกรรมปูนเปียกที่วอรอเนตส์ใช้สีน้ำเงินเฉดหนึ่งเป็นหลัก เฉดสีน้ำเงินนี้กลายมาเป็นที่รู้จักในชื่อ "น้ำเงินวอรอเนตส์" 
โบสถ์นี้เป็นหนึ่งในโบสถ์ประดับจิตรกรรมแห่งมอลเดเวียที่ได้รับการขึ้นทะเบียนเป็นแหล่งมรดกโลกของยูเนสโก
ประวัติศาสตร์.
ไม่เป็นที่ทราบแน่ชัดถึงอายุของอารามตั้งแต่หลังแรก ตำนานบอกเล่าว่ากษัตริย์ชเตฟันมหาราช เมื่อครั้นประสบปัญหาคุกคามจากชาวเติร์กได้เดินทางมาพบกับฤๅษีดานียิล  ที่อารามในวอรอเนตส์เพื่อขอคำแนะนำ ดานียิลบอกให้ชเตฟันอย่ายอมแพ้ในการศึกครั้งนี้ ครั้นได้รับชัยชนะแล้ว ให้สร้างอารามขึ้นที่วอรอเนตส์เพื่ออุทิศแด่นักบุญจอร์จ จารึกเหนือทางเข้าเดิมของโบสถ์นักบุญจอร์จ จุดที่ปัจจุบันเป็นพื้นที่นอกโถงทางเข้า (exonarthex) มีจารึกไว้ว่า: "ข้าพเจ้า ขุนศึกชเตฟัน ด้วยความเมตตากรุณาของพระเจ้า ผู้ครองมอลเดเวีย บุตรของบอกดัน ได้เริ่มก่อสร้างอารามแห่งวอรอเนตส์ขึ้น เพื่อถวายเกียรติแด่นักบุญจอร์จผู้ศักดิ์สิทธิ์และเลื่องชื่อ ผู้เป็นผู้พลีชนม์ที่กล้าหาญ..."
ในปี 1547 กรีกอรีเย รอชกา มุขนายกมหานครแห่งมอลเดเวีย ได้สร้างพื้นที่นอกโถงทางเข้าขึ้นที่ปลายฝั่งตะวันตกของโบสถ์ และมีคำสั่งให้ประดับตกแต่งผนังภายนอกของโบสถ์ด้วยจิตรกรรมฝาผนัง ตามที่มีบันทึกไว้บนประตู
วอรอเนตส์กลายมาเป็นที่รู้จักในฐานะสำนักอักษรวิจิตร ที่ซึ่งนักบวชเดินทางมาเรียนเพื่ออ่าน เขียน และแปลเอกสารทางศาสนา สำนักของวอรอเนตส์ได้ผลิตไบเบิลฉบับแปลเป็นโรมาเนียสองฉบับที่เป็นที่รู้จักดี คือ ค้นพบในปี 1871 และ ค้นพบในปี 1882 ปัจจุบันเป็นสมบัติเก็บรักษาไว้ที่บัณฑิตยสถานโรมาเนีย
อารามถูกทิ้งร้างในหลังปี 1775 เมื่อราชรัฐของฮาพส์บวร์คผนวกตอนเหนือมอลเดเวียเข้ากับตนเอง ชุมชนสังฆะได้กลับมาสู่อารามอีกครั้งในปี 1991 และมีการพัฒนา ก่อสร้างถาวรวัตถุในโบสถ์เรื่อยมา
โฮมทาวน์ ชะชะช่า

โฮมทาวน์ ชะชะช่า (เกาหลี: ) เป็นละครโทรทัศน์เกาหลีใต้ ปี ค.ศ. 2021 นำแสดงโดย ชิน มิน-อา, คิม ซ็อน-โฮ และอี ซัง-อี เป็นการผลิตซ้ำจากภาพยนตร์เกาหลีใต้ปี ค.ศ. 2004 เรื่อง "มิสเตอร์แฮนดี มิสเตอร์ฮง" ออกอากาศตั้งแต่วันที่ 28 สิงหาคม ถึง 17 ตุลาคม ค.ศ. 2021 ในวันเสาร์และอาทิตย์ ช่องทีวีเอ็น เวลา 21:00 น. (ตามเวลาท้องถิ่น) จำนวน 16 ตอน ซึ่งสามารถสตรีมได้บนเน็ตฟลิกซ์
โดยละครได้รับความนิยมในเชิงพาณิชย์และกลายเป็นหนึ่งในละครที่มีเรตติงสูงสุดในประวัติศาสตร์เคเบิลทีวี อยู่ในอันดับหนึ่งตลอดระยะเวลาแปดสัปดาห์ และตอนสุดท้ายได้รับเรทติงทั่วประเทศ 12.665% โดยมีผู้ชมมากกว่า 3.2 ล้านครั้ง และตอนล่าสุดได้เรตติงทั่วประเทศ 12.665% โดยมียอดวิวมากกว่า 3.2 ล้านครั้ง นอกจากนี้ยังกลายเป็นหนึ่งในรายการโทรทัศน์ที่ไม่ใช่ภาษาอังกฤษที่มีผู้ชมมากที่สุดของเน็ตฟลิกซ์ และเป็นหนึ่งในรายการยอดนิยมที่ออกอากาศยาวนานที่สุดเนื่องจากใช้เวลา 16 สัปดาห์ในการจัดอันดับสิบอันดับแรกของโลก
เรื่องย่อ.
หลังจากชีวิตของเธอผิดพลาด ยุน ฮเย-จิน (ชิน มิน-อา) ทันตแพทย์ผู้ประสบความสำเร็จจากกรุงโซล จำใจย้ายมาอยู่ที่เมืองริมชายฝั่งที่ชื่อว่า หมู่บ้านกงจิน ที่นั่นทำให้เธอได้พบและรู้จักกับ ฮง ดู-ชิก (คิม ซ็อน-โฮ) ชายหนุ่มจิตใจดีที่ว่างงานแต่ดูเหมือนจะยุ่งกับการทำสิ่งต่าง ๆ อยู่ตลอดเวลา
เพลงประกอบละคร.
ในวันที่ 18 กรกฎาคม ค.ศ. 2022, "โฮมทาวน์ ชะชะช่า" ได้วางจำหน่ายในเวอร์ชันไวนิลด้วย อยู่ในอันดับที่ 9 ใน "ชาร์ตอัลบั้มขายปลีกของไซเคิลชาร์ต" ในวันที่ 19 กรกฎาคม ค.ศ. 2022 โดยมียอดขาย 891 ชุด
วัดเดิม

วัดเดิม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอพิมาย จังหวัดนครราชสีมา
วัดเดิมตั้งวัดเมื่อ พ.ศ. 2000 ได้รับพระราชทานวิสุงคามสีมา เมื่อ พ.ศ. 2478 เดิมอาณาบริเวณวัดมีพื้นที่อยู่ในเขตปราสาทหินพิมาย สันนิษฐานว่า เมื่อครั้งที่กรุงศรีอยุธยาถูกพม่าตีแตก กรมหมื่นเทพพิพิธ พระโอรสในพระเจ้าอยู่หัวบรมโกศ ได้มาตั้งก๊กขึ้น เรียกว่า "ก๊กพิมาย" ได้เรียกชื่อวัดว่า วัดเจ้าพิมาย จากภาพเก่าสมัยพระบาทสมเด็จพระจุลจอมเกล้าเจ้าอยู่หัว จากหอจดหมายเหตุแห่งชาติ พบโบสถ์เจ้าพิมาย เข้าใจว่าน่าจะสร้างขึ้นในช่วงเวลากรมหมื่นเทพพิพิธมาตั้งก๊กที่นี่ ปัจจุบันถูกรื้อถอนไปแล้ว ด้านการศึกษาภายในวัดมีโรงเรียนพระปริยัติธรรมแผนกสามัญ ศูนย์ศึกษาพระพุทธศาสนาวันอาทิตย์ และเป็นที่ตั้งของสำนักปฏิบัติธรรมประจำจังหวัดนครราชสีมา แห่งที่ 11
ปูชนียวัตถุที่สำคัญ คือ หลวงพ่อวิมาย (อ่านว่า วิมายะ) พระพุทธรูปหลวงพ่อดำ และหลวงพ่อแดง ปางมารวิชัย ศิลปะอยุธยา ทั้ง 3 องค์ เป็นพระประธานในอุโบสถหลังเก่า
วัดสุชน

วัดสุชน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสิชล อำเภอสิชล จังหวัดนครศรีธรรมราช ปัจจุบันมีพระสมุห์พงศกร กิตฺติเมธี เป็นเจ้าอาวาส
ที่ตั้งของวัดสุชน เดิมเคยถูกใช้เป็นสมรภูมิสมัยพระเจ้าตากสินยกทัพไปตีก๊กพระยานคร เมื่อ พ.ศ. 2312 ซึ่งก๊กพระยานครได้ตั้งทัพรับที่บ้านบางค่าย แล้วทำแพตามแนวคลองให้ทหารข้ามไปรบ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 28 กุมภาพันธ์ พ.ศ. 2563
ภายในอุโบสถเป็นที่ประดิษฐาน "สมเด็จพระพุทธชยันตีศรีสุชน" พระพุทธรูปปางเสวยวิมุตติสุข ที่รวมศิลปะสกุลช่าง 4 สมัย คือ เชียงแสน สุโขทัย ศรีวิชัย และอินเดีย นอกจากนั้นยังมีสิ่งศักดิ์สิทธิ์ที่เป็นที่เลื่อมใสศรัทธา คือ ท้าวเวสสุวรรณ เป็นปางธนบดีเศรษฐีชัมภล ประจำวันอังคาร โดดเด่นด้านการเงินทุกรูปแบบ นิยมขอพรด้านโชคลาภ
ชิโนะ ชิโมจิ

ชิโนะ ชิโมจิ (下地 紫野, しもじ しの, 4 มิถุนายน 1993 -) เป็นนักพากย์และนักร้องหญิง ชาวญี่ปุ่น เกิดที่จังหวัดโอกินาวะ อยู่สังกัดอาโอนิโปรดักชัน สูง 146 ซม.
ลินน์

ลินน์ (りん; Lynn, เกิด 1 มิถุนายน) เป็นนักพากย์หญิงชาวญี่ปุ่น อยู่สังกัดอาตส์วิชัน เกิดที่เมืองโยโกสึกะ จังหวัดคานางาวะ โตที่เมืองเมียวโก จังหวัดนีงาตะ
ภูวศิษฐ์ อนันต์พรสิริ

ภูวศิษฐ์ อนันต์พรสิริ (ชื่อเล่น โจอี้ ชื่อเดิม จักรกฤษ ขำจิตร์) เกิดวันที่ 17 พฤศจิกายน พ.ศ. 2538 เป็นนักร้อง นักดนตรี นักแต่งเพลงจากจังหวัดร้อยเอ็ด ปัจจุบันเป็นศิลปินสังกัดจีนี่ เรคคอร์ด ในเครือแกรมมี่
ประวัติ.
ภูวศิษฐ์ อนันต์พรสิริ หรือเดิมชื่อว่า จักรกฤษ ขำจิตร์ เปลี่ยนชื่อเนื่องจากชื่อเก่ามีคนบอกว่าเหมาะกับคนบวชเป็นพระ อยู่ในศาสนา ภูวศิษฐ์จบการศึกษาจากมหาวิทยาลัยราชภัฏร้อยเอ็ด เริ่มแรกประกอบอาชีพครู
จากนั้นเริ่มเข้าสู่เส้นทางสายดนตรีด้วยการเข้าประกวดในรายการ "เดอะวอยซ์ไทยแลนด์" (ฤดูกาลที่ 7) อยู่ในทีมของปองกูล สืบซึ้ง จบรายการกับตำแหน่งรองชนะเลิศ หลังจากนั้นได้ทำงานเป็นนักดนตรีสมทบกับปองกูล กว่า 2 ปี
ผลงานซิงเกิลแรกชื่อเพลงว่า "มนุษย์ต่างดาว" และได้มาเป็นศิลปินสังกัดจีนี่ เรคคอร์ด ในเครือแกรมมี่ มีผลงานแรกกับสังกัดคือเพลง "ดวงเดือน" ที่มียอดชมในยูทูบมากกว่า 100 ล้านครั้ง รวมถึงเพลงที่ 2 "นะหน้าทอง" ก็มียอดชมในยูทูบมากกว่า 100 ล้านครั้งเช่นกัน ภายในเวลา 2 เดือน
เดือนพฤศจิกายน พ.ศ. 2565 ภูวศิษฐ์มีผลงานอัลบั้มแรกชื่อ "Moon ไรซิ่ง" รวมถึงมีคอนเสิร์ตในรูปแบบเวอร์ชวลที่ชื่อ "DR.J presents The Journey of MOONไรซิ่ง JOEY PHUWASIT Virtual Concert"
เดือนสิงหาคม พ.ศ. 2567 ปล่อยซิงเกิลแรก "หมาคาบเกิบ" ซิงเกิลแรกในอัลบั้ม "โพนทราย Style Sound" ชื่งได้รับแรงบันดาลใจในอำเภอโพนทราย จังหวัดร้อยเอ็ด ซึ่งเป็นบ้านเกิดของภูวศิษฐ์
ความเป็นศิลปิน.
ภูวศิษฐ์ได้รับอิทธิพลการร้องเพลงจากแบงค์ ปรีติ จากวงแคลช รวมถึงเขาได้ฝึกการร้องเสียงสูงจากโต ซิลลี่ฟูลส์ แห่งวงซิลลี่ ฟูลส์ ฝึกร้องหมอลำจากไหมไทย หัวใจศิลป์ และมนต์แคน แก่นคูน
ภูวศิษฐ์ถนัดเครื่องดนตรีอยู่ 2 ประเภท คือ กีตาร์และพิณ เริ่มฝึกเล่นกีตาร์จากการฟังเพลงของโลโซ เสือ ธนพล ซิลลี่ ฟูลส์ บอดี้สแลม บิ๊กแอส แคลช เขามีส่วนร่วมในการแต่งเพลง ยังได้เล่นพิณเพื่อแสดงตัวตนในเพลง
ดาร์ก (ละครชุดทางโทรทัศน์)

ดาร์ก  เป็นละครโทรทัศน์เยอรมัน แนวนิยายวิทยาศาสตร์ และระทึกขวัญ ที่ร่วมสร้างโดย Baran bo Odar และ Jantje Friese ซึ่งมีทั้งหมดสามฤดูกาล ออกอากาศตั้งแต่ปี พ.ศ. 2560 ถึง พ.ศ. 2563 เรื่องราวดังกล่าวเป็นการเล่าเรื่องติดตามตัวละครจากหมู่บ้านสมมติแห่งวินเดน ประเทศเยอรมนี ในขณะที่บางตัวละครกำลังไล่ล่าตามความจริง หลังจากการหายตัวไปของเด็กในชุมชน พวกเขาพยายามไขคดี ติดตาม ค้นหาความเชื่อมโยงระหว่างสี่ครอบครัวที่ห่างเหิน และไขการเดินทางข้ามเวลาที่มาพร้อมกับเรื่องราวน่ากลัว ซึ่งครอบคลุมหลายชั่วอายุคน ละครนี้สำรวจความหมายของเวลาและผลกระทบที่มีต่อธรรมชาติของมนุษย์
ดาร์กเปิดตัวเมื่อวันที่ 1 ธันวาคม พ.ศ. 2560 ออกอากาศบนเน็ตฟลิกซ์ เป็นละครต้นฉบับเรื่องแรกของภาษาเยอรมัน ฤดูกาลที่สองเปิดตัวในวันที่ 21 มิถุนายน พ.ศ. 2562 ในขณะที่ฤดูกาลที่สาม ซึ่งเป็นฤดูกาลสุดท้ายเปิดตัวในวันที่ 27 มิถุนายน พ.ศ. 2563
ละครเรื่องนี้ได้รับการยกย่องจากเสียงวิจารณ์ ทั้งน้ำเสียง ภาพลักษณ์ การแสดง การคัดเลือกนักแสดง ดนตรีประกอบ และความทะเยอทะยาน และความซับซ้อนของการเล่าเรื่อง ตอนจบของละครยังได้รับคำชมอย่างวิพากษ์วิจารณ์ โดยหลายคนเรียกมันว่าบทสรุปที่ "น่าพอใจ" ในปี พ.ศ. 2564 "บีบีซี"ได้จัดอันดับละครดังกล่าวให้เป็นละครทางโทรทัศน์ที่ยิ่งใหญ่ที่สุดลำดับที่ 58 ของศตวรรษที่ 21
เรื่องย่อ.
เรื่องราวของเด็ก ๆ ในเมืองที่เริ่มหายตัวไปในเมืองวินเดน ประเทศเยอรมนี เป็นเรื่องราวที่แสดงให้เห็นถึงความสัมพันธ์ที่ร้าวฉาน ชีวิตคู่ และอดีตอันดำมืดของสี่ครอบครัวที่อาศัยอยู่ที่เมืองแห่งนี้ และการไขปริศนาที่กินเวลาถึงสี่ชั่วอายุคน
ในฤดูกาลแรก เริ่มต้นในปี ค.ศ. 2019 และย้อนไปในปี ค.ศ. 1986 และ 1953 ผ่านการเดินทางข้ามเวลาเมื่อมีสมาชิกของครอบครัวหนึ่งที่รับรู้ถึงรูหนอนในระบบถ้ำใต้โรงไฟฟ้านิวเคลียร์ในท้องถิ่น ในช่วงฤดูกาลแรก ความลับเกี่ยวกับครอบครัวของคาห์นวาลด์ นีลเส็น ดอปเปลอร์ และเทียเดมันน์ถูกเปิดเผย และชีวิตของพวกเขาเริ่มพังทลายเมื่อสายสัมพันธ์ของพวกเขาถูกเปิดเผย ซึ่งเหตุการณ์เหล่านี้ได้กระทบกับคนในเมือง ความสงบ และครอบครัวต่าง ๆ
ในฤดูกาลที่ 2 ยังคงสานต่อความพยายามของครอบครัว เพื่อตามหาคนที่พวกเขารักที่หายไป หลายเดือนหลังจากตอนจบฤดูกาลแรกในปี ค.ศ. 2020, 1987 และ 1954 ตามลำดับ เรื่องราวเพิ่มเติมเกิดขึ้นในปี ค.ศ. 2053 และ 1921 ฤดูกาลที่สองได้นำเสนอ Sic Mundus Creatus Est ซึ่งเป็นสมาคมลับของนักท่องเวลาแห่งเมืองวินเดน และโลกใบนี้ ฤดูกาลนี้เป็นเรื่องราวนับถอยหลังสู่วันสิ้นโลก
ฤดูกาลที่ 3 ยังคงเป็นเรื่องราวติดตามครอบครัวทั้งสี่ข้ามเวลาหลังจากวันสิ้นโลกในปี ค.ศ. 2020 เป็นการนำเสนอโลกคู่ขนาน ที่เชื่อมโยงกับโลกแรก ฤดูกาลที่สามสานต่อโครงเรื่องในปี ค.ศ. 1954, 1987, 2020 และ 2053 ในโลกที่หนึ่ง ในขณะเดียวกันก็เพิ่มโครงเรื่องใหม่ในปี ค.ศ. 1888 และปี 2019 และ 2052 ในโลกที่สอง ในขณะที่แต่ละฝ่ายสานต่อความปรารถนาของตนเองในแต่ละโลก และสานต่อเหตุการณ์ของฤดูกาลที่ 2 
การเผยแพร่.
ฤดูกาลแรกของละครเปิดตัวในวันที่ 1 ธันวาคม ค.ศ. 2017 มีการประกาศสร้างฤดูกาลที่ 2 พร้อมตัวอย่างสั้น ๆ บนหน้าเฟซบุ๊กของละครและเน็ตฟลิกซ์ของเยอรมันในวันที่ 20 ธันวาคม ค.ศ. 2017 ในวันที่ 26 เมษายน ค.ศ. 2019 มีการประกาศฤดูกาลที่ 2 เปิดตัวในวันที่ 21 มิถุนายน ค.ศ. 2019 ในวันที่ 26 พฤษภาคม ค.ศ. 2020 มีการประกาศฤดูกาลที่ 3 ฤดูกาลสุดท้าย ซึ่งเผยแพร่ในวันที่ 27 มิถุนายน ค.ศ. 2020
โครงข่ายประสาทแบบสังวัตนาการ

โครงข่ายประสาทแบบสังวัตนาการ หรือ โครงข่ายประสาทแบบคอนโวลูชัน (convolutional neural network, CNN) เป็นโครงข่ายประสาทแบบป้อนไปข้างหน้า แต่ละหน่วยเซลล์ภายในโครงข่ายลักษณะนี้สามารถถูกคำนวณร่วมไปกับหน่วยที่อยู่ในขอบเขตรอบข้าง เป็นวิธีที่มีประสิทธิภาพมากสำหรับใช้ในการประมวลผลภาพขนาดใหญ่
โครงข่ายประสาทแบบสังวัตนาการอาจประกอบไปด้วยหนึ่งชั้นหรือหลายชั้น และประกอบรวมกับชั้นเชื่อมต่อสมบูรณ์ (fully connected layer) (ซึ่งเทียบเท่ากับโครงสร้างภายในโครงข่ายประสาทเทียมแบบดั้งเดิม) และยังมักเติมชั้นบ่อรวม (pooling layer) โครงสร้างในลักษณะนี้ช่วยให้โครงข่ายประสาทเทียมสามารถใช้ประโยชน์จากโครงสร้างสองมิติของข้อมูลป้อนเข้าได้ โครงข่ายประสาทแบบสังวัตนาการ สามารถให้ผลลัพธ์ที่ดีเยี่ยมในการวิเคราะห์การรู้จำคำพูด เหนือกว่าโครงสร้างการเรียนรู้เชิงลึกอื่น ๆ แบบจำลองนี้ยังสามารถฝึกได้โดยใช้ อัลกอริทึมการแพร่กระจายย้อนกลับ 
เมื่อเทียบกับโครงข่ายประสาทเทียมเชิงลึกแบบป้อนไปข้างหน้าแบบอื่น ๆ แล้ว โครงข่ายประสาทแบบสังวัตนาการนั้นมีพารามิเตอร์ที่ต้องพิจารณาน้อยกว่า ทำให้เป็นโครงสร้างการเรียนรู้เชิงลึกที่ถูกใช้แพร่หลาย
โครงข่ายประสาทแบบสังวัตนาการนั้นได้รับแรงบันดาลใจจากวิธีการจัดระเบียบการเชื่อมต่อของระบบประสาทในเปลือกสมองที่ใช้ในการมองเห็นของสัตว์ เซลล์ประสาทหนึ่งเซลล์จะตอบสนองต่อสิ่งเร้าในพื้นที่จำกัดเท่านั้น และพื้นที่รับความรู้สึกของเซลล์ประสาทต่างๆ จะซ้อนทับกันจนครอบคลุมลานสายตาทั้งหมด
สนามกีฬา 974

สนามกีฬา 974 (เดิมชื่อสนามกีฬารอสอะบูอะบูด ) เป็นสนามฟุตบอลที่มีกำหนดการรื้อถอน ในเขตรอสอะบูอะบูด นครโดฮา ประเทศกาตาร์ ห่างจากกรุงโดฮาไปทางตะวันออกประมาณ 10 กิโลเมตร เปิดดำเนินการเมื่อวันที่ 30 พฤศจิกายน พ.ศ. 2564 เป็นสนามกีฬาชั่วคราวที่ทำจากตู้คอนเทนเนอร์ที่หมุนเวียนกลับมาใช้ใหม่จำนวน 974 ตู้ โดยใช้ในการจัดการแข่งขันฟุตบอลอาหรับคัพ 2021 และฟุตบอลโลก 2022 หลังจากจบรายการจึงเริ่มทำการรื้อถอน เป็นสนามกีฬาชั่วคราวแห่งแรกในประวัติศาสตร์ของการแข่งขันฟุตบอลโลก
การออกแบบและก่อสร้าง.
สนามกีฬาได้รับการออกแบบโดยบริษัท เฟนวิคอิริบาร์เรนอาร์คิเทคส์  สร้างขึ้นในพื้นที่ริมน้ำขนาด 450,000 ตารางเมตร มีการออกแบบเป็นหน่วยแยก (modular design) ประกอบด้วยตู้ขนส่งสินค้าที่นำกลับมาใช้ใหม่จำนวน 974 ตู้ โดยเป็นการแสดงความเคารพต่อประวัติศาสตร์ของพื้นที่ซึ่งเป็นแหล่งอุตสาหกรรม และหมายเลขรหัสโทรศัพท์ระหว่างประเทศสำหรับกาตาร์ (+974) ตู้คอนเทนเนอร์บางตู้บรรจุสิ่งอำนวยความสะดวกในสนามกีฬา เช่น ห้องน้ำ และบริเวณขายอาหารว่าง โครงสร้างทั้งหมดจะถูกรื้อออกและได้ถูกออกแบบให้สามารถประกอบใหม่ที่อื่น สนามแห่งนี้เป็นสถานที่ชั่วคราวแห่งแรกสำหรับการแข่งขันฟุตบอลโลก
สนามกีฬาแห่งนี้เป็นหนึ่งในแปดแห่ง ที่ทำการสร้างขึ้นหรือปรับปรุงใหม่สำหรับการแข่งขันฟุตบอลโลก 2022 กระบวนการจัดหาสำหรับการปรับปรุงสนามกีฬาเริ่มขึ้นในปี พ.ศ. 2560 ผู้มีส่วนในการก่อสร้างสนามกีฬาแห่งนี้ได้แก่ บริษัทรับเหมา เอชบีเค (HBK Contracting Company), สำนักออกแบบและให้คำปรึกษา ดีซีบี-คิวเอ (DCB-QA), บริษัทจัดการโครงการและการก่อสร้าง ไทม์กาตาร์ (Time Qatar), บริษัทออกแบบ เฟนวิคอิริบาร์เรนอาร์คิเทคส์ (Fenwick Iribarren Architects, FI-A), บริษัทที่ปรึกษาวิศวกรรมโครงสร้าง ชไลชแบร์เกอร์มันน์  และบริษัทที่ปรึกษาวิศวกรรมสิ่งแวดล้อม ฮิลสันมอแรน (Hilson Moran) สถาปนิกของบริษัทเฟนวิคอิริบาร์เรนกล่าวว่า "แนวคิดคือการหลีกเลี่ยงการสร้าง "สิ่งที่มีค่าและมีค่าใช้จ่ายจำนวนมากในการบำรุงรักษาแต่ไม่ค่อยมีประโยชน์" เนื่องจากสนามกีฬาจะไม่มีการใช้งานหลังจบทัวร์นาเมนต์ ดังที่เคยเกิดขึ้นหลังจากการแข่งขันฟุตบอลโลกในครั้งก่อน"
สนามกีฬาแห่งนี้ได้รับการจัดอันดับสี่ดาวจากระบบประเมินความยั่งยืน Global Sustainability Assessment System (GSAS)
ประวัติ.
สนามแห่งนี้ประกาศเปิดตัวในชื่อสนามกีฬารอสอะบูอะบูด เมื่อวันที่ 20 พฤศจิกายน พ.ศ. 2564 และต่อมาได้เปลี่ยนชื่ออย่างเป็นทางการเป็นสนามกีฬา 974
การแข่งขันฟุตบอลในสนามแห่งนี้นัดแรกจัดขึ้นในวันที่ 30 พฤศจิกายน พ.ศ. 2564 ซึ่งเป็นวันเปิดการแข่งขันอาหรับคัพ 2021 ระหว่างทีมชาติสหรัฐอาหรับเอมิเรตส์และซีเรีย โดยสนามกีฬา 974 เป็นสนามที่ใช้ในการจัดแข่งขันอาหรับคัพจำนวน 6 นัด
สนามแห่งนี้ใช้จัดการแข่งขัน 7 นัดในฟุตบอลโลก 2022 รวมถึงการแข่งขันระหว่างทีมชาติบราซิลและเกาหลีใต้ ในรอบ 16 ทีมสุดท้าย
การใช้งานในอนาคต.
เดิมทีคาดว่าสนามกีฬาที่ประกอบขึ้นใหม่จะถูกสร้างที่ไหนสักแห่งในทวีปแอฟริกา แต่มีการเสนอว่าอาจเป็นที่ประเทศอุรุกวัย โดยหากการเสนอตัวเป็นเจ้าภาพร่วมของ อุรุกวัย-อาร์เจนตินา-ชิลี-ปารากวัย ประสบความสำเร็จอาจมีการใช้เป็นสนามสำหรับจัดการแข่งขันฟุตบอลโลก 2030
ผลการแข่งขัน.
เวลาท้องถิ่น (เวลามาตรฐานอาระเบีย AST )
อาหรับคัพ 2021.
จัดการแข่งขันจำนวนหกนัด
ฟุตบอลโลก 2022.
สนามกีฬา 974 ใช้ในการแข่งขันจำนวนเจ็ดนัด
ความมองเห็น

ความมองเห็น  หรือ ความมองเห็นทางดาราศาสตร์  เป็นปริมาณทางกายภาพที่ใช้อธิบายระดับที่วัตถุสังเกตการณ์ทางดาราศาสตร์ ความพร่ามัว และการเปล่งประกายเนื่องจากอิทธิพลของความปั่นป่วนภายในชั้นบรรยากาศ
ที่จริงแล้วเรื่องความมองเห็นจัดอยู่ในขอบเขตการวิจัยของบรรยากาศศาสตร์ แต่นักดาราศาสตร์ก็ให้ความสำคัญกับเรื่องนี้อย่างมาก เพราะมีผลต่อคุณภาพของการสังเกตการณ์ทางดาราศาสตร์
บริเวณหอดูดาวที่สำคัญแห่งต่าง ๆ เช่น ที่ภูเขาไฟเมานาเคอาในเกาะฮาวาย และลาปัลมาในแคว้นกานาเรียสของสเปน และ เซร์โรปารานัลในทะเลทรายอาตากามาของชิลี มักมีค่าความมองเห็นที่ดีเยี่ยม นักวิทยาศาสตร์จะวัดค่าความมองเห็นเพื่อเลือกสถานที่ตั้งหอสังเกตการณ์เชิงแสง ตัวอย่างเช่น สหรัฐกำลังวางแผนที่จะสร้างกล้องโทรทรรศน์ที่มีรูรับแสงขนาด 30 เมตร จึงได้วัดค่าความมองเห็นในสถานที่หลายแห่ง เช่น ทางตอนเหนือของประเทศเม็กซิโก และทางตอนเหนือของประเทศชิลี
เภตรานฤมิต

เภตรานฤมิต เป็นละครโทรทัศน์ไทย แนวโรแมนติก ดราม่า บทประพันธ์โดย ศิริวิมล และบทโทรทัศน์โดย สาวิตา ผลิตโดย บริษัท มีเดีย สตูดิโอ จำกัด นำแสดงโดย ภัทรเดช สงวนความดี, มุกดา นรินทร์รักษ์, อาภา ภาวิไล, พงศกร โตสุวรรณ, พรชดา วราพชระ, พูลภัทร อัตถปัญญาพล, อนิสา นูกราฮา, ปริตา ไชยรักษ์, กชกร ส่งแสงเติม, ปิยะมาศ โมนยะกุล, อธิวัฒน์ สนิทวงศ์ ณ อยุธยา, สมภพ เบญจาธิกุล, ปวีณา ชารีฟสกุล, มัณฑนา หิมะทองคำ, วสุ แสงสิงแก้ว กำกับการแสดงโดย ชัชวาล ศาสวัตกลูน
งานสร้าง.
ละครเรื่อง "เภตรานฤมิต" ได้จัดพิธีบวงสรวงเอาฤกษ์เอาชัยเมื่อวันจันทร์ที่ 25 กรกฎาคม พ.ศ. 2565 ที่ เรือนแก้ว เดอะสตูดิโอ พาร์ค บางบ่อ ซึ่งนักแสดงหญิงอย่าง มุกดา พรชดา และอนิสา ต้องเข้าคอร์สเรียนร้อยมาลัยและแกะสลักเพื่อให้เกิดความสมจริง และยังเป็นละครย้อนยุคเรื่องแรกของยศวรรธน์ จึงได้ฝึกเรื่องของภาษา การออกเสียง คำพูดต่าง ๆ ที่ต่างไปจากชีวิตประจำวัน รวมถึงเรื่องการร้องสักวา
ละครเรื่องนี้เล่าเรื่องราวของชีวิตผู้คนในสมัยรัตนโกสินทร์ตอนต้น มีตัวละครที่เป็นบุคคลในประวัติศาสตร์ ได้แก่ ทูลกระหม่อมเจ้าฟ้าน้อย (พระบาทสมเด็จพระปิ่นเกล้าเจ้าอยู่หัว) คุณชายช่วง บุนนาค (สมเด็จเจ้าพระยาบรมมหาศรีสุริยวงศ์ (ช่วง บุนนาค) คุณชายสนิท บุนนาค (พระสุริยภักดี เป็นบุตรของสมเด็จเจ้าพระยาบรมมหาพิไชยญาติ (ทัต บุนนาค) และคุณพุ่ม (บุษบาท่าเรือจ้าง) เป็นต้น
ฉากในละครมีการสร้างเรือนไทย โดยใช้พื้นที่ของเดอะสตูดิโอพาร์ค
เรตติ้ง.
เรตติงละครเภตรานฤมิต ทั้งหมด 17 ตอน โดยอ้างอิงระบบวัดเรตติงจากนีลเส็น และเป็นกลุ่มผู้ชมอายุ 4 ปีขึ้นไป
ยูการิ อันไซ

ยูการิ อันไซ (安齋 由香里, あんざい ゆかり, 31 ธันวาคม -) เป็นนักพากย์หญิงชาวญี่ปุ่น เกิดในไต้หวัน และโตที่จังหวัดฟูกูชิมะ ญี่ปุ่น เธอเคยสังกัดอยู่กับเอเจนซี่ Swallow และผันตัวมาเป็นนักพากย์อิสระในเดือนพฤศจิกายน พ.ศ. 2565 ก่อนที่จะเข้าร่วมสังกัดซิกมาเซเวน ในวันที่ 1 กุมภาพันธ์ พ.ศ. 2567
เป็นลูกครึ่งไต้หวันและญี่ปุ่น เคยใช้ชีวิตอยู่ที่บ้านยายในไต้หวันจนกระทั่งอายุได้ห้าขวบ นอกจากนี้ยังเคยได้ศึกษาในต่างประเทศในนิวซีแลนด์ ประมาณแปดเดือน
ในปี 2018 ได้แจ้งเกิดในฐานะนักพากย์เป็นครั้งแรกในบทตัวเอก มินาโมโตะ โมโมะ ในอนิเมะ RELEASE THE SPYCE
กิตติ ลิ่มสกุล

กิตติ ลิ่มสกุล (เกิด 5 เมษายน พ.ศ. 2497) เป็นนักการเมืองและนักเศรษฐศาสตร์ชาวไทย เป็นผู้ร่วมก่อตั้งพรรคไทยรักไทย ในปี 2541 เคยทำหน้าที่ที่ปรึกษานโยบายของนายกรัฐมนตรี (ทักษิณ ชินวัตร) เป็นกรรมการผู้ช่วยรัฐมนตรี ปัจจุบันเป็นรักษาการรองหัวหน้าพรรคเพื่อไทย
ประวัติ.
ดร.กิตติ ลิ่มสกุล เกิดเมื่อวันที่ 5 เมษายน พ.ศ. 2497 สำเร็จการศึกษาระดับปริญญาตรี เศรษฐศาสตรบัณฑิต จากคณะเศรษฐศาสตร์ จุฬาลงกรณ์มหาวิทยาลัย ระดับปริญญาโท เศรษฐศาสตรมหาบัณฑิต (ภาษาอังกฤษ) จากมหาวิทยาลัยธรรมศาสตร์ และสำเร็จการศึกษาระดับปริญญาเอก เศรษฐศาสตรดุษฎีบัณฑิต จากมหาวิทยาลัยนาโกย่า ประเทศญี่ปุ่น ด้วยทุนรัฐบาลญี่ปุ่น (Monbusho Scholarship)
การทำงาน.
กิตติ ลิ่มสกุล เคยทำงานเป็นอาจารย์ประจำ คณะเศรษฐศาสตร์ จุฬาลงกรณ์มหาวิทยาลัย ระหว่างปี 2522 - 2529 ดำรงตำแหน่งทางวิชาการสูงสุดเป็นรองศาสตราจารย์ ระดับ 9 และเขาได้รับแต่งตั้งเป็นศาสตราจารย์, หัวหน้าโครงการ ประจำ Saitama University, Saitama, Japan ในปี 2559 - 2563 และเป็นหัวหน้าโครงการ ประจำ ศูนย์บริการวิชาการแห่งจุฬาลงกรณ์มหาวิทยาลัย ในปี 2558
งานการเมือง.
กิตติ ลิ่มสกุล เป็นหนึ่งในผู้ร่วมก่อตั้งพรรคไทยรักไทย ในปี 2541 ภายหลังการจัดตั้งรัฐบาลของศ.พิเศษทักษิณ ชินวัตร เขาได้รับแต่งตั้งเป็นที่ปรึกษานโยบายของนายกรัฐมนตรี โดยเป็นผู้วางนโยบายการพัฒนาด้วยการพึ่งตนเอง หนึ่งตำบล-หนึ่งผลิตภัณฑ์ (One Tambon–One Product, A Self-help Development Policy for Thailand) ให้กับรัฐบาลของพรรคไทยรักไทย ต่อมาในปี 2547 ได้รับแต่งตั้งเป็นกรรมการผู้ช่วยรัฐมนตรี ประจำกระทรวงการคลัง และในปี 2549 เป็นกรรมการผู้ช่วยรัฐมนตรี ประจำกระทรวงศึกษาธิการ
กิตติ ลิ่มสกุล กลับมามีบทบาททางการเมืองอีกครั้ง ในปี พ.ศ. 2558 และเมื่อได้รับแต่งตั้งเป็นรองหัวหน้าพรรคเพื่อไทย ในปี 2565 และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ พรรคเพื่อไทย ลำดับที่ 90
ชาร์ล เลอแกลร์

ชาร์ล มาร์ก แอร์เว แปร์สวาล เลอแกลร์ (เกิด 16 ตุลาคม ค.ศ. 1997) เป็นนักแข่งรถชาวโมนาโก ปัจจุบันแข่งรถในการแข่งขันฟอร์มูลาวันให้แก่แฟร์รารี เขาคว้าตำแหน่งชนะเลิศรายการซีรีส์จีพี 3 ใน ค.ศ. 2016 และเอฟไอเอฟอร์มูลาทูแชมเปียนชิปใน ค.ศ. 2017
เลอแกลร์เปิดตัวในการแข่งขันฟอร์มูลาวันเมื่อ ค.ศ. 2018 ภายใต้สังกัดทีมเซาเบอร์ ซึ่งเป็นทีมในเครือของเฟร์รารี โดยเขาเป็นส่วนหนึ่งของสถาบันนักแข่งเฟร์รารี ในปีก่อนหน้าทีมเซาเบอร์จบการแข่งขันในลำดับสุดท้าย แต่เมื่อเลอแกลร์เข้าร่วมทีม เขาได้พาทีมเลื่อนขึ้นมาอยู่ในอันดับที่ 8 หลังจบการแข่งขันในการแข่งขันชิงแชมป์คอนสตรักเตอร์ และเป็นอันดับที่สูงกว่านักแข่งของเซาเบอร์อีกสองคน เขาเข้าร่วมกับทีมเฟร์รารีในฤดูกาลถัดไปและกลายเป็นนักแข่งที่อายุน้อยที่สุดเป็นอันดับสองที่ผ่านเข้ารอบโพลโพซิชันในฟอร์มูลาวันในบาห์เรนกรังด์ปรีซ์ 2019 ในฤดูกาล 2019 เลอแกลร์คว้าชัยชนะครั้งแรกในอาชีพของเขาที่เบลเยียม เขาได้รับรางวัลเอฟไอเอโพลโทรฟี ตำแหน่งโมสต์โพลโพซิชันในฤดูกาล 2019 และกลายเป็นนักแข่งอายุน้อยที่สุดที่คว้าตำแหน่งนี้ ก่อนที่จะคว้าแชมป์อีกครั้งใน ค.ศ. 2022 เลอแกลร์ได้รางวัลรองชนะเลิศในการแข่งขันเวิลด์ไดรเวอร์แชมเปียนชิป 2022
จากสถิติ ณ เลอแกลร์มีผลงานชนะเลิศในการแข่งขัน ครั้ง ได้ตำแหน่งโพล ครั้ง ทำรอบได้เร็วที่สุด ครั้ง และมีอันดับบนโพเดียม ครั้งในการแข่งขันฟอร์มูลาวัน เขาทำคะแนนแกรนด์สแลมแรกในอาชีพของเขาที่ออสเตรเลียนกรังด์ปรีซ์ 2022 เลอแกลร์จะยังคงอยู่กับแฟร์รารีอย่างน้อยจนสิ้นสุดฤดูกาล 2026
ฟังก์ชันกระจายจุด

ฟังก์ชันกระจายจุด (point spread function, PSF) เป็นฟังก์ชันที่แสดงถึงการตอบสนองของระบบเชิงแสงต่อแหล่งกำเนิดแสงแบบจุด โดยทั่วไปแล้ว มักหมายถึงการตอบสนองต่อแรงกระตุ้นของระบบเชิงแสงในการถ่ายภาพ คำว่า PSF นั้นใช้ในบริบทที่หลากหลาย อาจใช้เรียกพื้นที่พร่ามัวในภาพที่ปรากฏในวัตถุที่ยังไม่ได้ปรับแก้ หรือในแง่ของการใช้งาน อาจหมายถึงลักษณะของโดเมนเชิงพื้นที่ของฟังก์ชันการถ่ายโอนแสง เป็นแนวคิดที่มีประโยชน์ในทัศนศาสตร์ฟูรีเย ดาราศาสตร์ กล้องจุลทรรศน์อิเล็กตรอน และเทคนิคการถ่ายภาพอื่น ๆ (อย่างกล้องจุลทรรศน์สามมิติ เช่น กล้องจุลทรรศน์แบบโฟกัสร่วม กล้องจุลทรรศน์แบบวาวแสง ฯลฯ)
ระดับความแพร่กระจาย (เบลอ) ของจุดนั้นถือเป็นตัววัดคุณภาพของระบบภาพ ในระบบการถ่ายภาพ เช่น กล้องจุลทรรศน์แบบวาวแสง กล้องโทรทรรศน์ และกล้องจุลทรรศน์เชิงแสง กระบวนการสร้างภาพจะเป็นเชิงเส้นในแง่ของกำลัง และอธิบายโดยทฤษฎีระบบเชิงเส้น หากแสงสอดคล้องกัน ภาพที่ได้จะเป็นเส้นตรงใน สนามไฟฟ้าที่เป็นเชิงซ้อน ซึ่งหมายความว่าเมื่อถ่ายภาพวัตถุ A และ B สองชิ้นพร้อมกัน ผลลัพธ์ที่ได้จะเป็นผลรวมของวัตถุที่ถ่ายภาพแยกกัน กล่าวอีกนัยหนึ่ง เราสามารถพูดได้ว่าการถ่ายภาพของ A ไม่ได้รับผลกระทบจากการถ่ายภาพของ B และในทางกลับกันก็ด้วย ที่เป็นแบบนี้ก็เนื่องจากธรรมชาติของโฟตอนที่ไม่มีปฏิสัมพันธ์ (ผลรวมในที่นี้คือผลรวมของคลื่นแสง ในระนาบที่ไม่มีการสร้างภาพ คลื่นแสงสามารถแทรกแซงซึ่งกันและกันได้โดยการหักล้างกันหรือเสริมกันเอง)
PSF ในดาราศาสตร์.
ในดาราศาสตร์เชิงสังเกตการณ์ วัตถุท้องฟ้า เช่น ดาวฤกษ์ หรือ เควซาร์ เป็นแหล่งกำเนิดแสงที่สว่างพอที่จะเกิด PSF ขึ้นมาในการสังเกตการณ์ รูปร่างและที่มาของ PSF นั้นอาจขึ้นอยู่กับเครื่องมือและวิธีการใช้งาน
สำหรับกล้องโทรทรรศน์เชิงแสงภาคพื้นดิน (เรียกว่าค่าความมองเห็น) ความบิดเบี้ยวของอากาศในชั้นบรรยากาศนั้นเป็นส่วนปัจจัยหลักของ PSF ในการถ่ายภาพภาคพื้นดินความละเอียดสูงนั้น PSF มักจะต่างกันไปตามตำแหน่งภายในภาพ (เรียกว่า anisoplanatism) ในระบบที่มีการใช้อะแดปทิฟออปติก PSF คือผลรวมของรูรับแสงของระบบและผลกระทบจากบรรยากาศที่ยังปรับแก้ได้ไม่หมด
สำหรับกล้องโทรทรรศน์วิทยุ และ กล้องโทรทรรศน์อวกาศที่ถึงขีดจำกัดการเลี้ยวเบนแล้ว ปัจจัยหลักของ PSF สามารถอนุมานได้จากสภาวะรูรับแสงในย่านความถี่ ในทางปฏิบัติแล้ว ผลกระทบของส่วนประกอบต่าง ๆ ภายในระบบเชิงที่ซับซ้อนสามารถเกิดขึ้นได้ การจะคำนวณ PSF ได้อย่างสมบูรณ์นั้นจะต้องคิดรวมการเลี้ยวเบนของแสง (หรือโฟตอน) ในเครื่องตรวจจับ และข้อผิดพลาดในการติดตามของดาวเทียมและกล้องโทรทรรศน์ด้วย
กีฬาฮอกกี้ในโอลิมปิกฤดูร้อน 2024 – รอบคัดเลือกชาย

การแข่งขันรอบคัดเลือกชายสำหรับกีฬาฮอกกี้ในโอลิมปิกฤดูร้อน 2024 จะเกิดขึ้นระหว่างเดือนสิงหาคม ค.ศ. 2023 ถึงไตรมาสแรกของ ค.ศ. 2024 โดยจัดสรร 12 ทีมสำหรับการแข่งขันรอบสุดท้าย สหพันธ์ฮอกกี้นานาชาติทั้ง 5 โซนได้รับคาดการณ์ว่าจะมีตัวแทนระดับทวีปในการแข่งขันฮอกกี้โอลิมปิก
ประเทศฝรั่งเศส ซึ่งเป็นเจ้าภาพได้รับโควตาโดยตรงในการแข่งขันทีมชายหลังจากได้อันดับใน 25 อันดับแรกหรือสูงกว่าในการจัดอันดับโลกของสหพันธ์ฮอกกี้นานาชาติ โควต้าอีกครึ่งที่เหลือจะให้กับทีม 3 อันดับแรกในแต่ละการแข่งขันรอบคัดเลือกโอลิมปิกของสหพันธ์ฮอกกี้นานาชาติ 2 รายการที่แยกจากกัน
วิธีการ.
ทีมที่ผ่านการคัดเลือก.
<onlyinclude>
</onlyinclude>
กีฬาฮอกกี้ในโอลิมปิกฤดูร้อน 2024 – รอบคัดเลือกหญิง

การแข่งขันรอบคัดเลือกหญิงสำหรับกีฬาฮอกกี้ในโอลิมปิกฤดูร้อน 2024 จะเกิดขึ้นระหว่างเดือนสิงหาคม ค.ศ. 2023 ถึงไตรมาสแรกของ ค.ศ. 2024 โดยจัดสรร 12 ทีมสำหรับการแข่งขันรอบสุดท้าย สหพันธ์ฮอกกี้นานาชาติทั้ง 5 โซนได้รับคาดการณ์ว่าจะมีตัวแทนระดับทวีปในการแข่งขันฮอกกี้โอลิมปิก
ประเทศฝรั่งเศส ซึ่งเป็นเจ้าภาพได้รับโควตาโดยตรงในการแข่งขันทีมหญิงหลังจากได้อันดับใน 25 อันดับแรกหรือสูงกว่าในการจัดอันดับโลกของสหพันธ์ฮอกกี้นานาชาติ โควต้าอีกครึ่งที่เหลือจะให้กับทีม 3 อันดับแรกในแต่ละการแข่งขันรอบคัดเลือกโอลิมปิกของสหพันธ์ฮอกกี้นานาชาติ 2 รายการที่แยกจากกัน
วิธีการ.
ทีมที่ผ่านการคัดเลือก.
<onlyinclude>
</onlyinclude>
เวตเลก

เวตเลก  เป็นวงดนตรีแนวอินดีป็อปสัญชาติอังกฤษจากไอล์ออฟไวต์ ก่อตั้งขึ้นเมื่อปี 2019 โดยรีอัน ทีส์เดล และเฮสเตอร์ เชมเบอส์ พวกเธอออกซิงเกิลแรก "แชสลงก์" ในปี 2021 และออกอัลบั้มแรกที่มีชื่อเดียวกับตนเองในปี 2022 อัลบั้มขึ้นอันดับหนึ่งบนชาร์ตอัลบั้มแห่งสหราชอาณาจักร, เออาร์ไอเออัลบั้มชาร์ต และชาร์ตอัลบั้มแห่งไอริช รวมถึงได้เข้าชิงรางวัลเมอร์คิวรีไพรซ์ ในงานประกาศรางวัลแกรมมีครั้งที่ 65 เวตเลกได้รับรางวัลอัลบั้มเพลงออลเทอร์นาทิฟยอดเยี่ยมจากอัลบั้มแรกของพวกเธอ และการแสดงเพลงออลเทอร์นาทิฟยอดเยี่ยมจากเพลง "แชสลงก์" และยังได้เข้าชิงรางวัลศิลปินหน้าใหม่ยอดเยี่ยม
ประวัติ.
ช่วงแรก.
ทีส์เดลเกิดในเมอร์ซีย์ไซด์ เธอย้ายจากฟอร์มบีไปยังไอล์ออฟไวต์เมื่ออายุ 8 ปี เธอแสดงที่ไอล์ออฟไวต์เป็นเวลาหลายปี ในฐานะนักดนตรีและนักเปียโนท้องถิ่น ก่อนก่อตั้งเวตเลก เธอเคยเป็นที่รู้จักในนาม ไรน์ ซึ่งเกี่ยวข้องกับแวดวงดนตรีในบริสตอล เธอยังได้แสดงเพลง "ฮัมดรัมดริฟเวล" ในปี 2013 และถูกถ่ายภาพโดยนิตยสาร "คอสมอพอลิทัน" ขณะเข้าร่วมเทศกาลดนตรีไอล์ออฟไวต์ในปี 2014 ด้วย
2021–ปัจจุบัน: การก่อตั้ง และ "เวตเลก".
ทีส์เดลและเชมเบอส์พบกันขณะเรียนอยู่ที่วิทยาลัยดนตรีแพลตฟอร์มวัน ในไอล์ออฟไวต์ หลังจากเป็นเพื่อนร่วมกันมาสิบปี ทั้งคู่ได้ก่อตั้งวงดนตรีชื่อ เวตเลก ในปี 2019 โดยเซ็นสัญญากับโดมีโนเรเคิดดิงคอมปานี ซิงเกิลแรก "แชสลงก์" ออกจำหน่ายเมื่อวันที่ 15 มิถุนายน 2021 ซิงเกิลที่สอง "เวตดรีม" ออกจำหน่ายเมื่อวันที่ 28 กันยายน 2021 เพื่อประชาสัมพันธ์ พวกเธอยังปรากฏอยู่ในรายการทางช่องบีบีซีทู "เลเทอร์... วิธจูลส์ฮอลแลนด์" เมื่อวันที่ 30 ตุลาคม 2021 จากนั้นวันที่ 29 พฤศจิกายน 2021 พวกเธอประกาศว่าอัลบั้มแรกที่มีชื่อเดียวกับตนเอง จะออกจำหน่ายในวันที่ 8 เมษายน 2022 ในวันเดียวกันเวตเลกยังได้ออกซิงเกิลคู่ "ทูเลตนาว" และ "โอโน"
ในงานประกาศรางวัลแกรมมีครั้งที่ 65 เวตเลกได้รับรางวัลอัลบั้มเพลงออลเทอร์นาทิฟยอดเยี่ยมและการแสดงเพลงออลเทอร์นาทิฟยอดเยี่ยมจากเพลง "แชสลงก์" และได้เข้าชิงรางวัลศิลปินหน้าใหม่ยอดเยี่ยม ในงานประกาศรางวัลบริตอะวอดส์ 2023 วงยังได้รับรางวัลศิลปินหน้าใหม่ยอดเยี่ยมและศิลปินกลุ่มแห่งปีด้วย
ประเทศอินโดนีเซียในซีเกมส์ 2023

ประเทศอินโดนีเซีย เข้าร่วมการแข่งขันซีเกมส์ 2023 ใน พนมเปญ ประเทศกัมพูชา ตั้งแต่วันที่ 5 ถึง 17 พฤษภาคม ค.ศ. 2023
กรีฑา.
ทีมกรีฑาอินโดนีเซีย ส่งนักกีฬา 28 คน ประกอบด้วยนักกีฬาชาย 18 คน และนักกีฬาหญิง 10 คน เข้าร่วมแข่งขันซีเกมส์ 2023
ประเทศฟิลิปปินส์ในซีเกมส์ 2023

ประเทศฟิลิปปินส์ เข้าร่วมการแข่งขันซีเกมส์ 2023 ใน พนมเปญ ประเทศกัมพูชา ตั้งแต่วันที่ 5 ถึง 17 พฤษภาคม ค.ศ. 2023
การเตรียมตัว.
ประเทศฟิลิปปินส์คาดการณ์ว่าจะส่งนักกีฬาเข้าร่วมแข่งขันกีฬาซีเกมส์ 2023 ประมาณ 814 คนในทุกชนิดกีฬา โดยมีชิโต ลอยซากา เป็นหัวหน้าคณะนักกีฬา
สรุปเหรียญรางวัล.
<templatestyles src="Col-begin/styles.css"/>
วอลเลย์บอล.
วอลเลย์บอลในร่ม.
ทีมหญิง.
ทีมชาติหญิงฟิลิปปินส์ มีแผนที่จะจัดทีมด้วยผู้เล่นสมัครเล่น มืออาชีพและเยาวชนผสมกัน นอกจากนี้ยังมีแผนที่จะส่งนักกีฬาแกนหลักชุดแชมป์เปี้ยน พรีเมียร์ลีกวอลเลย์บอล 2022 เข้าร่วมการแข่งขันระดับภูมิภาค
ประเทศสิงคโปร์ในซีเกมส์ 2023

ประเทศสิงคโปร์ เข้าร่วมการแข่งขันซีเกมส์ 2023 ใน พนมเปญ ประเทศกัมพูชา ตั้งแต่วันที่ 5 ถึง 17 พฤษภาคม ค.ศ. 2023
ผู้เข้าร่วมแข่งขัน.
สิงคโปร์ได้คัดเลือกนักกีฬาเบื้องต้นทั้งหมด 517 คนจาก 27 ชนิดกีฬา รายชื่อนักกีฬาขั้นสุดท้ายจะประกาศในเดือนกุมภาพันธ์ ค.ศ. 2023
นัตสึมิ คาวาอิดะ

นัตสึมิ คาวาอิดะ (<ruby>川井田 夏海<rt>かわいだ なつみ</rt></ruby>, 18 กุมภาพันธ์ 1996-) เป็นนักพากย์ หญิงชาวญี่ปุ่น เกิดที่จังหวัดไอจิ สังกัดอยู่อินเทนชัน
เร็ง เมงูโระ

เร็น เมงูโระ (; โรมาจิ: "Meguro Ren"; เกิด 16 กุมภาพันธ์ พ.ศ. 2540 ใน โตเกียว) เป็นนักร้องและนักแสดงชาวญี่ปุ่นซึ่งเป็นสมาชิกของกลุ่มไอดอลสโนว์แมน ภายใต้สังกัดจอห์นนีแอนด์อะโซชีเอท
ภาณุวัฒน์ เปรมมณีนันท์

ภาณุวัฒน์ เปรมมณีนันท์ (เกิด 17 กันยายน พ.ศ. 2538) ชื่อเล่น ไอซ์ เป็นนักแสดงและนายแบบชาวไทย สังกัดช่อง 3 เอชดี เป็นที่รู้จักกับบทบาท "กันตพล" จากละครเรื่อง "วาสนารัก" (2563)
ประวัติ.
ภาณุวัฒน์ เปรมมณีนันท์ เกิด 17 กันยายน พ.ศ. 2538 ชื่อเล่น ไอซ์ จบการศึกษาระดับปริญญาตรี คณะนิเทศศาสตร์ มหาวิทยาลัยศรีปทุม ตอนอายุ 16 ปี มีความฝันอยากทำงานในวงการบันเทิง เพื่อจะได้มีรายได้แบ่งเบาภาระครอบครัว จึงได้สมัครและเข้ามาอยู่ในสังกัด ปิ๊ก ฌาณฉลาด ทวีทรัพย์ หลังจากนั้นได้เรียนรู้ฝึกฝนทั้ง เดินแบบ ร้องเพลง เต้น เป็นเวลา 2 ปี จนได้มีโอกาสแสดงซีรีส์เรื่องแรก Social Death Vote และปีพ.ศ. 2563 ได้เซ็นสัญญาเป็นนักแสดงสังกัดสถานีวิทยุโทรทัศน์ไทยทีวีสีช่อง 3 ขึ้นแท่นเป็นพระเอกหลังข่าวเรื่องแรกคือ "วาสนารัก" ตามมาด้วยปีพ.ศ. 2565 บทพระรอง ละครก่อนข่าวเรื่อง อ้ายข่อยฮักเจ้า และปี พ.ศ. 2566 บทบาทพระเอกอีกครั้งในเรื่อง ชายแพศยา, กลเกมรัก และรอออกอากาศละครเรื่อง เงิน งาน ความรัก
ซายูมิ ซูซูชิโระ

ซายูมิ ซูซูชิโระ (; โรมาจิ: "Sayumi Suzushiro"; 4 กุมภาพันธ์ ค.ศ. 1998 -) เป็นนักพากย์หญิง ชาวญี่ปุ่น เกิดที่จังหวัดคานางาวะ อยู่สังกัดอาตส์วิชัน เธอรับบทบาทนำครั้งแรกในปี 2018 รับบทเป็นโอโนะ อากิระ ในซีรีส์อนิเมะโทรทัศน์เรื่อง "เซียนสาวกำราบเกมรัก" นอกจากนี้ เธอยังเป็นที่รู้จักจากบทบาท Kylie ใน The Magnificent Kotobuki, ทาเคโมโตะ อูรูกะ ใน "เรื่องนี้ตำราไม่มีสอน" และ ไวซ์ ใน "คุณแม่ที่มีสกิลพื้นฐานเป็นการโจมตีหมู่ แถมยังเบิ้ลได้แบบนี้ชอบไหมจ๊ะ" ในปี พ.ศ. 2563 เธอได้รับรางวัลนักพากย์หน้าใหม่ยอดเยี่ยม ในงาน เซยูอะวอดส์ ครั้งที่ 14
คานง ทากาโอะ

คานง ทากาโอะ (高尾 奏音, たかお かのん, 10 กันยายน 2002) เป็นนักพากย์หญิงชาวญี่ปุ่น อาศัยอยู่ในโตเกียว, ประเทศญี่ปุ่น หลังจากผ่านการออดิชั่นในปี พ.ศ. 2557 เธอได้เดบิวต์ในฐานะส่วนหนึ่งของวงไอดอล Earth Star Dream ภายใต้สังกัด EARTH STAR Entertainment หลังจากที่วง Earth Star Dream พักการทำกิจกรรม เธอก็เดินหน้าทำกิจกรรมบันเทิงในฐานะศิลปินเดี่ยวต่อไป เธอเป็นที่รู้จักจากบทบาท ฮิราโอกะ ยู ใน "Ani Tore! EX", อาซาลิน โกซาที่ 168 ใน "The Irresponsible Captain Tylor", ไอริส ใน "ขอให้โชคดีมีชัยในโลกแฟนตาซี!", ลินเนีย ใน "ราชาอาชาไนยกับวาลคิรีแห่งพันธสัญญา", ลาติน่า ใน "เพื่อลูกจ๋า ปะป๋าขอลุย", ริต ใน "ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน", โนเอล ใน "เก็นชินอิมแพกต์", และเป็นมือคีย์บอร์ดและหัวหน้าวง Ave Mujica ของแฟรนไชส์บันโดริ ที่รับบทเป็นตัวละคร Oblivionis/โทกาวะ ซากิโกะ เธอออกจาก EARTH STAR Entertainment และไปร่วมงานกับลิงก์แพลน ในปีเดียวกันของปี พ.ศ. 2561
ประวัติ.
ทากาโอะเกิดที่โตเกียวเมื่อวันที่ 10 กันยายน พ.ศ. 2545 มีพี่ชายคือโซโนะสึเกะ คานง เป็นนักเปียโนและนักแต่งเพลง เธอเรียนรู้การเล่นเปียโนตั้งแต่อายุยังน้อย และเธอชนะการแข่งขันเปียโนระดับนานาชาติที่จัดขึ้นที่เมืองมิลาน ประเทศอิตาลี เมื่อเธออายุได้ 10 ขวบ
ในปี พ.ศ. 2557 ทากาโอะได้เข้าร่วมการออดิชั่นนักพากย์ที่จัดโดยบริษัทสำนักพิมพ์ Earth Star Entertainment เธอได้รับการประกาศให้เป็นหนึ่งในสองผู้ชนะการออดิชั่น ร่วมกับยูกิ นากาชิมะ ทาคาโอะ, นากาชิมะและผู้เข้าร่วมการออดิชั่นคนอื่น ๆ ก็ได้รวมตัวกันจัดตั้งกลุ่มไอดอลที่ชื่อว่า Earth Star Dream ในช่วงเวลาดังกล่าว เธอรับบทเป็น ฮิราโอกะ ยู ใน "Ani Tore! EX", อาซาลิน โกซาที่ 168 ใน "The Irresponsible Captain Tylor", และ ลินเนีย ใน "ราชาอาชาไนยกับวาลคิรีแห่งพันธสัญญา" เธอได้ร่วมก่อตั้งวงดูโอ Hikanon ร่วมกับเพื่อนร่วมค่ายอย่าง ฮิการุ โคอิเดะ อีกด้วย ทั้งคู่แสดงเพลง "Smile Invitation" ซึ่งใช้เป็นเพลงประกอบอนิเมะเรื่อง "The Irresponsible Galaxy Tylor"
หลังจากที่ Earth Star Dream พักงานในช่วงปลายปี พ.ศ. 2560 ทากาโอะยังคงอยู่กับ Earth Star Entertainment ในตอนแรก แต่ได้ออกจากบริษัทในเดือนเมษายน พ.ศ. 2561 หลังจากที่พวกเขายุติกิจกรรมการจัดการความสามารถ จากนั้นเธอได้เข้าร่วมกับบริษัทเอเจนซี่ ลิงก์แพลน ในเดือนกันยายนของปีนั้น ในปี 2019 เธอได้รับบทเป็น ลาติน่า ในซีรีส์อนิเมะโทรทัศน์เรื่อง "เพื่อลูกจ๋า ปะป๋าขอลุย" และเธอยังได้ร้องเพลงเปิดของซีรีส์อย่างเพลง "I'm With You" อีกด้วย ในปี พ.ศ. 2563 เธอได้รับเลือกให้รับบทเป็น สึรุงิ ฮินะ ตัวเอกของซีรีส์อนิเมะทางโทรทัศน์เรื่อง "บันทึกชมรมริมเขื่อนหลังเลิกเรียน" ในปี พ.ศ. 2564 เธอได้รับเลือกให้พากย์เสียงในซีรีส์อนิเมะโทรทัศน์หลายเรื่อง ได้แก่ ชิราอิชิ ซากิ ใน "ไอดอลลีไพรด์", ไซกาวะ ยูอิ ใน "นักสืบตายแล้ว", ริต ใน "ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน", และอื่น ๆ อีกมากมาย
ในเดือนกันยายน พ.ศ. 2566 ตอนจบของ บันโดริ It's MyGo! ซึ่งเธอรับบทเป็น Oblivionis/Sakiko Togawa ได้ประกาศว่าเธอเป็นมือคีย์บอร์ดและเป็นหัวหน้าวงของวงบันโดริ ที่ไม่เปิดเผยชื่อมาก่อนอย่าง Ave Mujica โดยเป็นตัวละครที่กล่าวถึง เธอจะกลับมารับบทเดิมในภาคต่อเรื่อง บันโดริ Ave Mujica
นานากะ ซูวะ

นานากะ ซูวะ (諏訪 ななか, すわ ななか, 2 พฤศจิกายน 1994 -) เป็นนักพากย์และนักร้องชาวญี่ปุ่น เกิดที่นครคาวาโงเอะ จังหวัดไซตามะ สังกัดสเตย์ลัก มีชื่อเล่นว่า ซูวาวะ (すわわ) เป็นสมาชิกของวง Aqours
คานาเอะ อิโต

คานาเอะ อิโต (; โรมาจิ: "Itō Kanae", 26 พฤศจิกายน 1986 -) เป็นนักพากย์ และนักร้องหญิงชาวญี่ปุ่น เกิดที่เมืองนางาโนะ จังหวัดนางาโนะ อยู่สังกัดอาโอนิโปรดักชัน และค่ายเพลง Lantis ส่วนสูง 147 ซม.
ประวัติ.
เกิดที่เมืองนางาโนะ จังหวัดนางาโนะ เมื่อ 26 พฤศจกายน 1986 สมัยมัธยมต้นได้ฟังรายการวิทยุของอนิเมะ ฮันเตอร์ x ฮันเตอร์ ได้ยินบทสนทนาระหว่างจุงโกะ ทาเกอุจิกับคานาโกะ มิตสึฮาชิแล้วเกิดชื่นชมหลงไหลในตัวจุงโกะ ทาเกอุจิขึ้นมาเลยเป็นแรงบันดาลใจให้อยากเป็นนักพากย์ หลังจากที่ตั้งเป้าเป็นนักพากย์แล้ว สมัยเรียนอยู่มัธยมปลายได้เข้าชมรมหลายแห่ง รวมถึงได้เป็นประธานชมรมแสดงละคร
หลังจากจบการศึกษาจากโรงเรียนมัธยมนางาโนะฮิงาชิแล้ว ก็ได้เข้าโรงเรียนวิทยาลัยรวมสืออะมิวส์เมนต์ ในช่วงที่ศึกษาอยู่ได้เข้าเป็นสมาชิกวงนักพากย์ โคเอ็จจิ (こえっち) แต่ก็ยุบลงในปี 2005 หลังจากนั้นก็ได้ตั้งวง ริราจิจจิ (りらちっち, re:l@ch:cci..) ร่วมกับสมาชิกโคเอ็จจิเดิมขึ้นมาใหม่แต่ก็ยุบลงในปี 2007 หลังจากนั้นก็ได้จบการศึกษาในปี 2007
ระหว่างที่ยังศึกษาอยู่นั้นได้มีผลงานพากย์แรกคือเด็กสาวในอนิเมะ เกมปีศาจยันต์มหัศจรรย์ และหลังจากจบการศึกษาแล้วก็ได้รับบท ฮินาโมริ อามุ ในคาแรคเตอร์ผู้พิทักษ์ เป็นเรื่องแรกที่ได้พากย์เป็นตัวเอก
ในวันที่ 6 มีนาคม 2010 ได้รับรางวัลนักแสดงหญิงหน้าใหม่ในเซยูอะวอดส์ และในวันที่ 5 มีนาคม 2011 ก็ได้รับรางวัลนักแสดงสมทบหญิง
ฮิโตมิ

ฮิโตมิ (ひと美, ひとみ, 15 กุมภาพันธ์ 1967 -) เป็นนักพากย์หญิงชาวญี่ปุ่น สังกัดอยู่เค็นโพรดักชัน
เกิดที่จังหวัดโอซากะ สามีคือคาซึยะ อิจิโจ ซึ่งเป็นนักพากย์เช่นเดียวกัน
ยูอิจิ นากามูระ

ยูอิจิ นากามูระ (#เปลี่ยนทาง , 20 กุมภาพันธ์ 1980 –) เป็น นักพากย์และผู้บรรยายชายชาวญี่ปุ่น เกิดในนครทากามัตสึ) จังหวัดคางาวะ สังกัดอยู่อินเทนชัน
ชา อิน-ฮา

ชา อิน-ฮา (15 กรกฎาคม ค.ศ. 1992 - 3 ธันวาคม ค.ศ. 2019) เป็นนักแสดงชาวเกาหลีใต้ที่มีชื่อเสียงจากการแสดงในเรื่อง "เดอะแบงเกอร์", "ล้างกิเลสในตอนนี้" และ "รักด้วยข้อบกพร่อง" เขาเป็นสมาชิกของนักแสดงกลุ่ม Surprise U
ฟุตบอลชิงแชมป์สโมสรโลก 2022 นัดชิงชนะเลิศ

ฟุตบอลชิงแชมป์สโมสรโลก 2022 นัดชิงชนะเลิศ เป็นนัดชิงชนะเลิศของ ฟุตบอลชิงแชมป์สโมสรโลก 2022, ทัวร์นาเมนต์ฟุตบอลที่เป็นเจ้าภาพโดยโมร็อกโก. นี่จะเป็นนัดชิงชนะเลิศครั้งที่ 19 ของ ฟุตบอลชิงแชมป์สโมสรโลก การแข่งขันที่จัดระหว่างแชมป์สโมสรจากแต่ละสมาพันธ์หกทวีป, เช่นเดียวกับเจ้าภาพลีกของแชมป์ลีก.
รอบชิงชนะเลิศจะเป็นการแข่งขันโดยสโมสรจากสเปน เรอัลมาดริด, ตัวแทน ยูฟ่า ในฐานะแชมป์ที่กำลังครองของ ยูฟ่าแชมเปียนส์ลีก, และสโมสรจากซาอุดีอาระเบีย อัล-ฮิลาล, ตัวแทน เอเอฟซี
เรอัลมาดริดชนะการแข่งขันด้วยคะแนน 5–3 คว้ารางวัลชนะเลิศฟุตบอลชิงแชมป์สโมสรโลกของฟีฟ่าเป็นสมัยที่ 5 และแชมป์สโมสรโลกสมัยที่ 8 ด้วยแปดประตู การแข่งขันครั้งนี้ถือเป็นนัดชิงชนะเลิศที่ทำประตูสูงสุดในประวัติศาสตร์ของฟุตบอลชิงแชมป์สโมสรโลก
ทีม.
"ในตารางต่อไปนี้ รอบชิงชนะเลิศจนถึงปี ค.ศ. 2005 อยู่ในยุค FIFA Club World Championship, ตั้งแต่ปี ค.ศ. 2006 อยู่ในยุค FIFA Club World Cup"
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ทากุ ยาชิโระ

ทากุ ยาชิโระ (<ruby>八代 拓<rt>やしろ たく</rt></ruby>, 6 มกราคม 1993 –) เป็นนักพากย์ชายชาวญี่ปุ่น
เกิดที่เมืองโมริโอกะ จังหวัดอิวาเตะ อยู่สังกัดวิมส์
วัดพระพุทธบาทบัวบาน

วัดพระพุทธบาทบัวบาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในท้องที่หมู่ที่ 10 บ้านไผ่ล้อม ตำบลเมืองพาน อำเภอบ้านผือ จังหวัดอุดรธานี
ตามประวัติกล่าวว่าวัดพระพุทธบาทบัวบานสร้างเมื่อ พ.ศ. 2454 มีโบราณสถานที่ขึ้นทะเบียนคือรอยพระพุทธบาทประดิษฐานอยู่ในโบสถ์ และมีการขุดค้นพบใบเสมา (สีมา) ที่ทำด้วยหินทรายเป็นจำนวนมากใบเสมาเหล่านี้สลักเป็นรูปบุคคล และลวดลายต่าง ๆ เป็นศิลปะทวารวดีผสมกับศิลปะลพบุรี
รอยพระพุทธบาทบัวบานแต่เดิมมีลักษณะเป็นแอ่งเว้าบนพื้นหินธรรมชาติรูปร่างคล้ายฝ่าเท้า ต่อมาจึงได้มีการสร้างรอยพระพุทธบาทจำลองเลียนแบบของเดิมวางทับลงไป แล้วจึงสร้างพระธาตุครอบไว้อีกชั้นหนึ่ง พระพุทธบาทจำลองนี้ก่อด้วยปูน ผิวเรียบทาสีทอง ขอบพระบาทเป็นเส้นตรง มีความยาว 140 เซนติเมตร ปลายพระบาทกว้าง 65 เซนติเมตร สันพระบาทกว้าง 53 เซนติเมตร ฝ่าพระบาทเรียบไม่มีลวดลาย องค์พระธาตุที่สร้างครอบทับรอยพระพุทธบาทมีลักษณะศิลปะล้านช้าง รูปทรงเหลี่ยมย่อเก็จ มีประตูทางเข้าด้านทิศตะวันออกด้านเดียว พระธาตุมีขนาดกว้างด้านละ 2 เมตร สูงประมาณ 6 เมตร
นอกจากนี้บริเวณเพิงผาใกล้ ๆ ประดิษฐานพระพุทธรูปไม้ศิลปกรรมแบบล้านช้างและพระพุทธรูปหินทรายจำหลักเป็นพระสี่ทิศ
อัศวินรัตติกาล

อัศวินรัตติกาล  เป็นซีรีส์ทางโทรทัศน์ของเกาหลีใต้ปี ค.ศ. 2014 ที่นำแสดงโดยช็อง อิล-อู, โก ซ็อง-ฮี, ช็อง ยุน-โฮและซอ เย-จี ออกอากาศทางช่องเอ็มบีซี ตั้งแต่วันที่ 4 สิงหาคม ถึง 21 ตุลาคม ค.ศ. 2014 ในวันจันทร์และวันอังคาร เวลา 22:00 น. (เวลามาตรฐานเกาหลี) จำนวน 24 ตอน
วัดภูตะเภาทอง

วัดภูตะเภาทอง เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่บนเทือกเขาภูพานในตำบลกุดหมากไฟ อำเภอหนองวัวซอ จังหวัดอุดรธานี มีพื้นที่กว่า 15 ไร่ สร้างขึ้นบนพื้นที่ที่ได้รับอนุญาตจากกรมอุทยานแห่งชาติ สัตว์ป่าและพันธุ์พืช ให้จัดตั้งวัดขึ้นอย่างถูกต้อง ปัจจุบันมีพระครูเขมกาญจโนภาส (สุพรรณ) เป็นเจ้าอาวาส
วัดภูตะเภาทองตั้งวัดเมื่อวันที่ 10 มิถุนายน พ.ศ. 2545 ได้รับพระราชทานวิสุงคามสีมาเมื่อวันที่ 3 พฤศจิกายน พ.ศ. 2557 วัดแห่งนี้สร้างขึ้นตังแต่ พ.ศ. 2534 เดิมมีสภาพค่อนข้างทุรกันดาร เส้นทางคมนาคมขึ้นเขายังไปมาไม่สะดวก แต่ทางวัดก็ได้พัฒนาเรื่อยมา
พื้นที่ภายในวัดเป็นลานหิน มีก้อนหินขนาดใหญ่รูปร่างแปลกตามากกว่า 30 ลูก สันนิษฐานว่าบริเวณนี้เคยเป็นทะเล ต่อมาเกิดการยกตัวขึ้นเป็นลานหินและพื้นดิน คาดว่าจะมีกลุ่มคนผู้เลี้ยงสัตว์ หรือนายพรานใช้เป็นเส้นทางการหากิน เนื่องจากพบรอยฝ่ามือคนข้างหินก้อนใหญ่รูปเรือสำเภาโบราณ
จุดเด่นอีกแห่งหนึ่งของที่นี่คือประติมากรรมรูปพญานาคองค์สีทองที่ตั้งอยู่บนสระน้ำ มีนามว่า "มุจลินท์" มีรูปเคารพ "พญานาคราชมุจลินท์" 2 ตน มีสระโบกขรณีหรือบ่อน้ำสีคราม เป็นบ่อน้ำที่อยู่คั่นกลางระหว่างหิน 2 ลูก ณ บริเวณรูปเคารพพญานาคราชมุจลินท์
โคเรียนมิวสิกอะวอดส์

โคเรียนมิวสิกอะวอดส์  เป็นงานประกาศรางวัลเพลงประจำปีของเกาหลีใต้ที่ยกย่องทั้งศิลปินกระแสหลักและศิลปินใต้ดินจากหลากหลายแนวเพลง ซึ่งแตกต่างจากงานประกาศรางวัลเพลงสำคัญอื่น ๆ ของเกาหลีใต้ ซึ่งส่วนใหญ่ใช้ยอดขายในการตัดสินผู้ชนะ โคเรียนมิวสิกอะวอดส์จะแจกจ่ายรางวัลตามคำแนะนำของคณะกรรมการ ซึ่งประกอบด้วยนักวิจารณ์เพลง ผู้ผลิตรายการวิทยุ นักวิชาการ และผู้เชี่ยวชาญอื่น ๆ ในอุตสาหกรรม พิธีมอบรางวัลครั้งแรกจัดขึ้นในปี ค.ศ. 2004 และถือเป็นหนึ่งในรางวัลทางดนตรีอันทรงเกียรติที่สุดในประเทศ
ประเภท.
ปัจจุบันมีประมาณ 20 ประเภท ได้แก่ นักดนตรีแห่งปี, อัลบั้มแห่งปี, เพลงแห่งปี, ศิลปินหน้าใหม่แห่งปี และรางวัลประเภทเพลงป็อป, ร็อก, มอเดิร์นร็อก, เมทัล & ฮาร์ดคอร์, โฟล์ก, อิเล็กทรอนิกส์แดนซ์, ฮิปฮอป, อาร์แอนด์บี & โซล และแจ๊ส & ดนตรีครอสโอเวอร์
นักดนตรีแห่งปี (รางวัลใหญ่).
หมายเหตุ: รางวัลนักดนตรีแห่งปีแบ่งออกเป็นรางวัลชาย หญิง และกลุ่มตั้งแต่ปี 2004 ถึง 2007
บันทึก.
ได้รับรางวัลมากที่สุด.
รวมถึงรางวัลการแข่งขัน รางวัลยอดนิยม และรางวัลพิเศษ
ได้รับรางวัลใหญ่มากที่สุด.
นักดนตรีแห่งปี อัลบั้มแห่งปี และเพลงแห่งปี
ฮิโรชิ คามิยะ

ฮิโรชิ คามิยะ (神谷 浩史, かみや ひろし, 28 มกราคม 1975 -) เป็น นักพากย์ นักร้อง และ ผู้บรรยาย ชาวญี่ปุ่น เกิดที่เมืองมัตสึโดะ จังหวัดชิบะ โตที่เมืองอุชิกุ จังหวัดอิบารากิ อยู่สังกัดอาโอนิโปรดักชัน
ยูมิริ ฮานาโมริ

ยุมิริ ฮานาโมริ (花守 ゆみり, はなもり ゆみり, 29 กันยายน 1997 –) เป็นนักพากย์ หญิงชาวญี่ปุ่น อยู่สังกัด tomorrow jam เกิดที่ จังหวัดคานางาวะ สูง 157 ซม.
ยูอิ โองูระ

ยูอิ โองูระ (小倉 唯, おぐら ゆい, 15 สิงหาคม 1995 -) เป็น นักพากย์ นักร้อง และ นักแสดง ชาวญี่ปุ่น เกิดที่เมืองมิโดริ จังหวัดกุมมะ จบการศึกษาจากภาควิชาจิตวิทยา คณะมนุษย์และสังคมศาสตร์ มหาวิทยาลัยสตรีโชวะ อยู่สังกัดสไตล์คิวบ์ อยู่ค่ายเพลงนิปปงโคลัมเบีย เคยเป็นสมาชิกของวง StylipS และยุยคาโอริ
ฮิโยริ โคโนะ

โคโนะ ฮิโยริ (<ruby>河野<rt>こうの</rt></ruby> ひより, 21 มิถุนายน 1998 -) เป็น นักพากย์หญิงชาวญี่ปุ่น เกิดที่จังหวัดยามานาชิ สังกัด FIRST WIND production
มาริกะ โคโนะ

มาริกะ โคโนะ (高野 麻里佳, こうの まりか, 22 กุมภาพันธ์ 1994 -) เป็นนักพากย์ และนักร้องหญิงชาวญี่ปุ่น เกิดที่โตเกียว เคยอยู่สังกัดเมาซูโปรโมชันแล้วย้ายมาสังกัดอาโอนิโปรดักชันตั้งแต่เดือนตุลาคม 2019 เป็นสมาชิกของวงนักพากย์เอียร์โฟน
มาซาอากิ มิซูนากะ

มาซาอากิ มิซูนากะ (; โรมาจิ: "Mizunaka Masaaki"; 20 มกราคม 1990 -) เป็นนักพากย์ชายชาวญี่ปุ่น เกิดในเมืองอิวากูนิ จังหวัดยามางูจิ อยู่สังกัดโพรดักชันเบาบับ
ฮิบิกุ ยามามูระ

ฮิบิกุ ยามามูระ (山村 響, やまむら ひびく, 10 กุมภาพันธ์ 1988 -) เป็นนักพากย์และนักร้องหญิงชาวญี่ปุ่น เกิดที่จังหวัดฟุกุโอกะ อยู่สังกัดสมาคมสหกรณ์ผู้บริโภคนักแสดงโตเกียว
ไดกิ ยามาชิตะ

ไดกิ ยามาชิตะ (山下 大輝, やました だいき, 7 กันยายน 1989 -) เป็นนักพากย์ ผู้บรรยาย และ นักร้องชายชาวญี่ปุ่น เกิดที่เมืองฮามามัตสึ จังหวัดชิซึโอกะ อยู่สังกัดอาตส์วิชัน ค่ายเพลง Astro Voice
ไอนะ ซูซูกิ

ไอนะ ซูซูกิ (; โรมาจิ: "Suzuki Aina", 23 กรกฎาคม 1995 –) เป็นนักพากย์และนักร้อง หญิงชาวญี่ปุ่น เกิดที่เมืองจิโตเสะ จังหวัดฮกไกโด อยู่สังกัด IAM เอเจนซี อยู่ค่ายเพลง Lantis ส่วนสูง 147 ซม.
ฮินากิ ยาโนะ

ฮินากิ ยาโนะ (; โรมาจิ: "Yano Hinaki", 5 มีนาคม 1997 –) เป็นนักพากย์ นักร้อง และนักแสดง ชาวญี่ปุ่น เป็นสมาชิกของวง DUSTY FRUITS CLUB อดีตสมาชิกของวงไอดอล piecees, momonaki, ชิริตสึเอบิสึจูงากุ และวงดนตรี อุตาตาเนโกะคาเงกิดัง
อากินะ โฮโมโตะ

อากินะ โฮโมโตะ (法元 明菜, ほうもと あきな, 5 สิงหาคม 1996 -) เป็นนักพากย์และนักร้องชาวญี่ปุ่น เกิดที่จังหวัดทตโตริ อยู่สังกัดจัสต์โปร
ประวัติ.
เกิดที่จังหวัดทตโตริ เติบโตในจังหวัดชิบะ สาธารณรัฐประชาชนจีน และ จังหวัดโอซากะ
มีความสามารถพิเศษคือ ภาษาจีน (ทั้ง ภาษาจีนมาตรฐานและกวางตุ้ง) เมื่ออนิเมะซีรีส์ Live Animation Intuition x Algorithm เปิดรับออดิชันขึ้นทาง LINE จึงได้รับสมัครและเพราะพูดภาษาจีนได้จึงได้รับเลือกให้รับบทเป็นหลินหลิน
มีแม่เป็นคนจีน เคยได้อาศัยอยู่ที่มณฑลกวางตุ้ง ประเทศจีนตั้งแต่ชั้นประถมศึกษาปีที่ 2 ถึงชั้นมัธยม 3 เนื่องจากพ่อของเธอต้องการให้เธอพูดภาษาจีนได้ ชื่อภาษาจีนที่ใช้ในตอนนั้นคือ "หยางหมิง" (楊明) ที่บ้านพูดทั้งภาษาจีนและภาษาญี่ปุ่นผสมกัน
ชื่อ อากินะ เป็นชื่อจริง ที่มีของชื่อมาจากการที่พ่อของเธอเป็นแฟนเพลงของอากินะ นากาโมริ
ชูกะ ไซโต

ชูกะ ไซโต (; โรมาจิ: "Saitō Shuka"; 16 สิงหาคม ค.ศ. 1996 -) เป็น นักพากย์และนักร้องชาวญี่ปุ่น เกิดที่จังหวัดไซตามะ สังกัดอยู่โฮลีพีก อยู่ค่ายเพลง SACRA MUSIC มีชื่อเล่นว่า ชูกะชู (しゅかしゅー) เป็นสมาชิกของวงนักพากย์หญิง Aqours
โช จิน-อุง

โช จิน-อุง (เกาหลี: ; เกิด 3 มีนาคม ค.ศ. 1976) หรือชื่อเกิด โช ว็อน-จุน (เกาหลี: ) เป็นนักแสดงชาวเกาหลีใต้ เขาเป็นที่รู้จักอย่างดีจากบทองครักษ์ของพระเจ้าเซจงในเรื่อง "จอมกษัตริย์ตำนานอักษร" (2011) อาชญากรในเรื่อง "อภิมหาสงครามมาเฟีย" (2012) และวายร้ายผู้ลึกลับในเรื่อง "แผนล่าคนลวง" (2014) เขายังได้รับการยกย่องจากบทนักสืบในละครเรื่อง "สัญญาณลับ ล่าข้ามเวลา" (2016) ซึ่งทำให้เขาได้รับรางวัลใหญ่จากเอเชียอาร์ติสต์อะวอดส์และทีวีเอ็นเทนอะวอดส์
เค็นจิโร สึดะ

เค็นจิโร สึดะ (<ruby>津田 健次郎<rt>つだ けんじろう</rt></ruby>, 11 มิถุนายน 1971 -) เป็นนักพากย์ นักแสดง และ ผู้บรรยายชายชาวญี่ปุ่น เกิดที่จังหวัดโอซากะ อยู่สังกัด ANDSTIR ปัจจุบัน แต่งงานแล้ว
ทากูมะ เทราชิมะ

ทากูมะ เทราชิมะ (; โรมาจิ: "Terashima Takuma"; 20 ธันวาคม ค.ศ. 1983 -) เป็นนักพากย์ชายชาวญี่ปุ่น
เกิดที่ เมืองฮากูอิ จังหวัดอิชิกาวะ อยู่สังกัดแอ็กเซลวัน ภรรยาของเขาคือซาโตมิ ซาโตก็เป็นนักพากย์เช่นกัน
ประวัติ.
เมื่อวันที่ 6 มิถุนายน 2012 เขาได้เปิดตัวในฐานะนักร้องเดี่ยวด้วยอัลบั้ม "NEW GAME" ที่โปรดิวซ์เอง เมื่อวันที่ 2 มีนาคม 2012 ที่งานเซยูอะวอดส์ ครั้งที่ 6 ได้รับรางวัลนักร้องยอดเยี่ยมในฐานะวง "ST☆RISH" ในเจ้าชายแห่งเสียงเพลง
เมื่อวันที่ 6 กรกฎาคม 2017 ได้ประกาศแต่งงานกับซาโตมิ ซาโต
มิยุ คูโบตะ

มิยุ คูโบตะ (; โรมาจิ: "Kubota Miyu"; 31 มกราคม 1995 -) เป็นนักพากย์ ไอดอ และ นักร้องหญิงชาวญี่ปุ่น เป็นสมาชิกของกลุ่มไอดอล i☆Ris เกิดที่ชิจิบุ จังหวัดไซตามะ สังกัดอาเว็กซ์พิกเจอร์
ชู อูจิดะ

ชู อูจิดะ (内田 秀, うちだ しゅう, 24 พฤษภาคม 1996 -) เป็นนักพากย์หญิงชาว ญี่ปุ่น สังกัดจัสต์โปร เกิดที่ญี่ปุ่นแต่โตที่ซิดนีย์ ประเทศออสเตรเลีย เป็นสมาชิกของ Prima Porta และ ชมรมสคูลไอดอลนิจิงะซากิ
เคยอาศัยอยู่ในออสเตรเลียตั้งแต่อายุ 2 ขวบถึง 18 ปี และเริ่มใช้ชีวิตในญี่ปุ่นเมื่อวันที่ 6 เมษายน 2014 จบการศึกษาจากสถาบันสอนนกพากย์โพรฟิต เคยอยู่สังกัดลิงก์แพลน
เมื่อวันที่ 30 กันยายน 2020 ได้ออกจากลิงก์แพลนพร้อมกับมายุ ซางาระ และย้ายมาอยู่ CaliCom ซึ่งเพิ่งเปิดใหม่ในวันที่ 1 ตุลาคม และตั้งแต่วันที่ 30 กันยายน 2022 ได้ออกจาก CaliCom แล้วย้ายมาอยู่จัสต์โปรในวันที่ 1 ตุลาคม
โมเอกะ โคอิซูมิ

โมเอกะ โคอิซูมิ (; โรมาจิ: "Koizumi Moeka", 27 กุมภาพันธ์ 1996 -) เป็นนักแสดง นักพากย์ และ นักร้อง ชาวญี่ปุ่น เป็นสมาชิกของวงนักพากย์ harmoe เกิดที่เมืองอามางาซากิ จังหวัดเฮียวโงะ สังกัดอะมิวส์ จบการศึกษาจากภาควิชาการออกอากาศ คณะอักษรศาสตร์ มหาวิทยาลัยศิลปะโอซากะ
อายะ อูจิดะ

อายะ อูจิดะ (; โรมาจิ: "Uchida Aya"; 23 กรกฎาคม ค.ศ. 1986 -) เป็นนักพากย์ นักร้อง ชาวญี่ปุ่น เกิดที่เมืองโอตะ จังหวัดกุมมะ สังกัดอครอสเอนเทอร์เทนเมนต์ อยู่ค่ายเพลงนิปปงโคลัมเบีย มีชื่อเล่นว่า อุจจี (うっちー) เป็นสมาชิกของ μ's
ริโฮะ อีดะ

ริโฮะ อีดะ (飯田 里穂, いいだ りほ, 26 ตุลาคม 1991 -) เป็นนักพากย์ นักแสดง นักร้องชาวญี่ปุ่น เป็นสมาชิกของวง μ's เกิดที่นครฟูจิมิ จังหวัดไซตามะ อยู่สังกัดโฮเอชินชะ และ NBC Universal Entertainment Japan มีชื่อเล่นว่าริปปี (りっぴー)
ยูริกะ คูโบะ

ยูริกะ คูโบะ (; โรมาจิ: "Kubo Yurika"; : 久保 由利香 (อ่านออกเสียงเหมือนกัน); 19 พฤษภาคม 1989 -) เป็น นักพากย์ นักร้อง และ นางแบบ ชาวญี่ปุ่น เกิดที จังหวัดนาระ สังกัดสเตย์ลัก ค่ายเพลงโพนีแคนยอน เป็นสมาชิกของวงนักพากย์ μ's เคยใช้ชื่อว่า ยูริกะ นาราฮาระ (楢原 ゆりか)
ผลงานเด่นได้แก่ โคอิซึมิ ฮานาโยะ ในเลิฟไลฟ์! ปฏิบัติการไอดอลจำเป็น ชิเรโตโก ริง ใน High School Fleet
โซระ โทกูอิ

โซระ โทกูอิ (徳井 青空, とくい そら, 26 ธันวาคม 1989 -) เป็น นักพากย์หญิง และ นักวาดการ์ตูน ชาวญี่ปุ่น เกิดที่ เมืองมินามิโบโซ จังหวัดจิบะ อยู่สังกัดอาเว็กซ์พิกเจอร์ มีชื่อเล่นว่า โซรามารุ (そらまる) เป็นสมาชิกของวงนักพากย์ μ's และ มิลกีโฮมส์
อันจุ อินามิ

อันจุ อินามิ (伊波 杏樹, いなみ あんじゅ, 7 กุมภาพันธ์ 1996 -) เป็นนักพากย์ และ นักแสดงละครเวที ชาวญี่ปุ่น เกิดที่จังหวัดไซตามะ อยู่สังกัดโซนีมิวสิกอาร์ติตส์ มีชื่อเล่นว่า อันจัง (あんちゃん)
ในปี 2015 ได้รับเลือกให้พากย์ในเลิฟไลฟ์! ซันไชน์!! ปฏิบัติการล่าฝันสคูลไอดอล เป็นตัวละครหลักทากามิ จิกะ และเริ่มทำกิจกรรมในฐานะสมาชิกวง Aqours
ซูซูโกะ มิโมริ

ซูซูโกะ มิโมริ (; โรมาจิ: "Mimori Suzuko"; 28 มิถุนายน ค.ศ. 1986 -) เป็น นักพากย์ นักแสดง และ นักร้อง ชาวญี่ปุ่น เกิดที่โตเกียว สังกัดฮิบิกิ อยู่ค่ายเพลงโพนีแคนยอน เป็นสมาชิกของวงนักพากย์มิลกีโฮมส์ และ μ's มีชื่อเล่นว่า มิโมริง (みもりん)
ผลไม้เคลือบช็อกโกแลต

ผลไม้เคลือบช็อกโกแลต (chocolate-covered fruits) เป็นขนมหวานทำจากผลไม้ ได้แก่ บลูเบอร์รี ทับทิม สตรอว์เบอร์รี ส้ม เอพริคอตอบแห้ง และผลไม้เชื่อมอื่น ๆ รวมถึงเปลือกผลไม้ตระกูลส้ม เคลือบด้วยช็อกโกแลต ซึ่งอาจใช้ดาร์กช็อกโกแลต ช็อกโกแลตนม หรือไวต์ช็อกโกแลต อาจเพิ่มถั่ว มะพร้าว ช็อกโกแลตชิป น้ำตาลตกแต่งขนม (sprinkle) และสิ่งแต่งหน้าอื่น ๆ ในช่วงเทศกาลคริสต์มาส ผลไม้เคลือบช็อกโกแลตจะจำหน่ายในท้องตลาดของทวีปยุโรป
คอร์เดียล (cordial) เป็นขนมใส่ใส้เชอร์รีและมักใส่เหล้าหวานด้วย
สตรอว์เบอร์รีมักถูกจุ่มลงในช็อกโกแลต เป็นของขวัญทั่วไปสำหรับวันวาเลนไทน์ในสหรัฐอเมริกา สตรอว์เบอร์รียังเสิร์ฟพร้อมกับน้ำพุช็อกโกแลต สำหรับจุ่มซึ่งโดยมักใช้ไม้เสียบ ช็อกโกแลตฟงดูว์กับผลไม้นานาชนิดรับประทานเป็นของหวาน
เซอิจิโร ยามาชิตะ

เซอิจิโร ยามาชิตะ (; โรมาจิ: "Yamashita Sei'ichirō"; 21 พฤษภาคม ค.ศ. 1992 -) เป็นนักพากย์ชายชาวญี่ปุ่น เกิดที่เมืองฟูกูยามะ จังหวัดฮิโรชิมะ อยู่สังกัดสำนักงานโอซาวะ
โทชิกิ มาซูดะ

โทชิกิ มาซูดะ (増田 俊樹, ますだ としき, 8 มีนาคม 1990 -) เป็นนักพากย์ นักแสดง และ นักร้อง ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดทอยส์แฟ็กตอรี